## «Διαδικασία και Παραστατικά εκκαθάρισης οδοιπορικών εξόδων συμπλήρωσης ωραρίου στο πλαίσιο των Πράξεων ΕΣΠΑ και ΠΔΕ 2023-2024»

## Για το σχολικό έτος 2023-2024, η εκκαθάριση των οδοιπορικών εξόδων των αναπληρωτών Εκπαιδευτικών/ΕΕΠ/ΕΒΠ, που διατίθενται σε άλλη Σχολική Μονάδα για συμπλήρωση ωραρίου, θα πραγματοποιηθεί σε δύο (2) Φάσεις, ήτοι:

* + **Α’ ΦΑΣΗ**: Εκκαθάριση οδοιπορικών εξόδων περιόδου **Σεπτεμβρίου 2023- Φεβρουαρίου 2024**.
  + **Β΄ΦΑΣΗ**: Εκκαθάριση οδοιπορικών εξόδων περιόδου **Μαρτίου 2024-Ιουνίου 2024.**

**ΔΙΚΑΙΟΛΟΓΗΤΙΚΑ Α΄ΚΑΙ Β΄ΦΑΣΗΣ**

**Οδοιπορικά ΣΕΠΤΕΜΒΡΙΟΥ 2023 - ΦΕΒΡΟΥΑΡΙΟΥ 2024**

**Οδοιπορικά ΜΑΡΤΙΟΥ 2023 - ΙΟΥΝΙΟΥ 2024**

1. **Κατάσταση πληρωμής δαπάνης** υπογεγραμμένη εις διπλούν από τον εκάστοτε υπόχρεο αναπληρωτή Εκπαιδευτικό/ΕΕΠ/ΕΒΠ και τον Διευθυντή της ΔΠΕ/ΔΔΕ ( βλ. **Υπόδειγμα 1 )**
2. **Βεβαίωση μετακινήσεων από το σχολείο διάθεσης** (ημερολογιακή κατάσταση, βλ. **Υπόδειγμα 2.1**) για το ανωτέρω χρονικό διάστημα.
3. **Έντυπο/ψηφιακό έγγραφο** υπολογισμού των χιλιομετρικών αποστάσεων, μεταξύ: α) Σχολείου Τοποθέτησης και του Σχολείου Διάθεσης **και** β) Κατοικίας τους και του Σχολείου Διάθεσης, όπως αυτό εκδίδεται από τη διαδικτυακή εφαρμογή «Δ.Ε.Υ.Χ.Α.» με χρήση του Διαδραστικού Εργαλείου Υπολογισμού Χιλιομετρικών Αποστάσεων «στην ηλεκτρονική διεύθυνση https://kmd.ggde.gr.
4. **Υπεύθυνη Δήλωση για τον τόπο κατοικίας** του αναπληρωτή Εκπαιδευτικού/ΕΕΠ/ΕΒΠ κατά τη διάρκεια της περιόδου αναφοράς (Σεπτ. 2023-Φεβρ. 2024).
5. Για τους μετακινούμενους με ιδιωτικό μεταφορικό μέσο: α) Υπεύθυνες δηλώσεις σχετικά με τον αριθμό κυκλοφορίας του οχήματος και τον αριθμό της άδειας οδήγησης και β) **φωτοαντίγραφο** της άδειας κυκλοφορίας του οχήματος καθώς και της άδειας οδήγησης του ιδίου.
6. **Αποδείξεις διοδίων** σε περίπτωση που υπάρχουν στη διαδρομή. Όσοι μετακινούμενοι διαθέτουν ηλεκτρονική κάρτα διέλευσης μπορούν να προσκομίσουν από την Εταιρεία Διαχείρισης Διοδίων κατάσταση διελεύσεων στην οποία θα αναγράφονται η ημερομηνία και η ώρα διέλευσης από τον σταθμό διοδίων.
7. Για τους μετακινούμενους με Μέσα Μαζικής Μεταφοράς, τα **εισιτήρια ή οι αποδείξεις είσπραξης/πληρωμής.**

Οι Βεβαιώσεις Μετακίνησης και οι Ατομικές καταστάσεις Οδοιπορικών Εξόδων θα συμπληρώνονται **μόνο για τα χρονικά διαστήματα της δια ζώσης λειτουργίας των σχολικών μονάδων** κατά τα οποία μετακινούνταν οι αναπληρωτές εκπαιδευτικοί, ΕΕΠ και ΕΒΠ για συμπλήρωση ωραρίου στις σχολικές μονάδες.

Στις περιπτώσεις αναστολής ή απαγόρευσης της λειτουργίας των σχολικών μονάδων για οποιονδήποτε λόγο (π.χ. φυσικές καταστροφές), το αντίστοιχο χρονικό διάστημα στην Βεβαίωση Μετακίνησης θα παραμένει κενό και δεν θα συμπληρώνεται η Ατομική Κατάσταση Οδοιπορικών Εξόδων των αναπληρωτών.

Το ίδιο ισχύει για τις αργίες, απεργίες και οποιασδήποτε μορφής άδειες.

* **Επιπλέον, μέσω της πλατφόρμας** [**www.gov.gr,**](http://www.gov.gr/) **μπορεί να βεβαιωθεί ψηφιακά, από τον αναπληρωτή, το παραστατικό (1) «Κατάσταση Πληρωμής Δαπάνης» (Ψηφιακή Βεβαίωση Εγγράφου), καθώς και να εκδοθεί η Υπεύθυνη Δήλωση για τον τόπο κατοικίας.**